i84 C. PLINII HIST. NAT. L1B. XIX. 



rubia tingendis lanis et coriis necessaria. Laudatissima 

 Italica, et maxime suburbana : et omnes paene provin- 

 ciae scatent ea. Sponte provenit, seriturque similitudine 

 erviliae. Verum spinosus ei caulis : genieulatus hic est , 

 quinis circa articulos in orbe foliis. Semen ejus rubrum 

 est. Quos in medicina usus habeat, suo dicemus loco. 



De radicula. 



XVIII. At quae vocatur radicula , lavandis demum 

 lanis succum habet : mirum quantum conferens candori 

 mollitiaeque. Nascitur sativa ubique , sed sponte praeci- 

 pua in Asia Syriaque , saxosis et asperis locis. Trans 

 Euphratem tamen laudatissima, caule ferulaceo, tenui, 

 et ipso cibis indigenarum expetito, et unguentis, quid- 

 quid sit cum quo decoquatur : folio oleae. Struthion 

 Graeci vocant : floret aestate , grata aspectu : verum sine 

 odore , spinosa , et caule lanuginoso. Semen ei nullum , 

 radix magna, quae conditur ad quem dictum est usum. 



Hortorum gratia. 

 XIX. 4- Ab his superest reverti ad hortorum curam, 



